b'\n_START_ARTICLE_\nNilsi\xc3\xa4n vaakuna\n_START_PARAGRAPH_\nNilsi\xc3\xa4n vaakuna oli Nilsi\xc3\xa4n kaupungin tunnus. Vaakunan aihe liittyy sek\xc3\xa4 mets\xc3\xa4nhoitoon ett\xc3\xa4 kunnannimeen, jonka uskotaan juontavan juurensa puun kuorimista tarkoittavasta kantasanasta. Aiheen ristimuoto viittaa lis\xc3\xa4ksi paikkakunnalla vahvasti vaikuttaneeseen Paavo Ruotsalaiseen, joka johti her\xc3\xa4nn\xc3\xa4isyys-liikett\xc3\xa4._NEWLINE_Vaakunan selitys on \xe2\x80\x9dmustassa kent\xc3\xa4ss\xc3\xa4 kultainen havuristi\xe2\x80\x9d. Vaakunan on suunnitellut Olof Eriksson, ja Nilsi\xc3\xa4n kunnanvaltuusto hyv\xc3\xa4ksyi sen kokouksessaan 29. lokakuuta 1953. Sis\xc3\xa4asiainministeri\xc3\xb6 vahvisti vaakunan k\xc3\xa4ytt\xc3\xb6\xc3\xb6n 29. joulukuuta samana vuonna._NEWLINE_Vaakuna j\xc3\xa4i ep\xc3\xa4viralliseksi kotiseutuvaakunaksi 2013 Nilsi\xc3\xa4n liitytty\xc3\xa4 Kuopion kaupunkiin.'